ಭಾರತವನ್ನು ಪ್ರತಿನಿಧಿಸಲು ಬಂಗಾಳದ ೬ ಅಡಿ ಎತ್ತರ ನಿರಂಜನ್ ದಾಸ್ ಮತ್ತು ಕೃಶಕಾಯದ ಖಾಷಭಾವು ಮಧ್ಯೆ ತುರುಪಿನ ಸ್ಪರ್ಧೆ ಏರ್ಪಟ್ಟಿತು.ಸತತ ೨ ಪಂದ್ಯದಲ್ಲಿ ಗದ್ದರೂ ಸಹ, ಖಾಷಭಾವುರನ್ನು ನಿರ್ಲಕ್ಷ ಮಾಡಲಾಯಿತು. ಖಾಷಭಾವು ಆ ಕಾಲದಲ್ಲಿ ಕುಸ್ತಿಯ ಅವಿಭಾಜ್ಯ ಅಂಗವಾಗಿದ್ದ ಭಾರತೀಯ ಒಲಿಂಪಿಕ್ಸ್ ಸಂಸ್ಥೆಯ ಅಧ್ಯಕ್ಷ ಪಟಿಯಾಲಾದ ಮಹಾರಾಜ ಭಲೀಂದ್ರ ಸಿಂಗ್ ರಲ್ಲಿ ಅಳಲು ತೋಡಿಕೊಂಡರು.ಭಲೀಂದ್ರ ಸಿಂಗ್ ಮತ್ತೊಮ್ಮೆ ನಿರಂಜನ್ ದಾಸ್ ಮತ್ತು ಖಾಷಭಾವು ಮಧ್ಯೆ ಕುಸ್ತಿ ಸ್ಪರ್ಧೆ ಏರ್ಪಡಿಸಿದರು.ಖಾಷಭಾವು ಈ ಪಂದ್ಯವನ್ನು ಗೆದ್ದು ಭಾರತವನ್ನು ಪ್ರತಿನಿಧಿಸಲು ಆಯ್ಕೆಯಾದರು. <br>
ಪ್ರಯಾಣ ಮತ್ತು ವಿಮಾನವೆಚ್ಚಕ್ಕೆ ನೆರವು ನೀಡಲು ಮುಖ್ಯಮಂತ್ರಿ ಮೊರಾರ್ಜಿ ದೇಸಾಯಿ ನಿರಾಕರಿಸಿದಾಗ, ಖಾಷಭಾವುರ ಕಾಲೇಜಿನ ಪ್ರಿನ್ಸಿಪಾಲರು, ಶಿಷ್ಯನ ಮೇಲಿನ ಆಸ್ಥೆಯಿಂದ ತಮ್ಮ ಸ್ವಂತ ಮನೆಯನ್ನು ಒತ್ತೆ ಇಟ್ಟು, ೭೦೦೦ ರೂಪಾಯಿಯನ್ನು ಖಾಷಭಾವುರಿಗೆ ನೀಡಿದರು. ತಮ್ಮ ಊರಿನ ದಾನಿಗಳು ಮತ್ತು ಕುಸ್ತಿ ಅಭಿಮಾನಿಗಳ ನೆರವಿನ ಮೂಲಕ ಹೆಲ್ಸಿಂಕಿ ತಲುಪಿದರು.<br>
ಖಾಷಭಾವು, ಬಾಂಟಂವೇಯ್ಟ್ ಫ್ರೀಸ್ಟೈಲ್ ಕುಸ್ತಿ ವಿಭಾಗದ ಸತತ ೫ ಪಂದ್ಯ ಗೆದ್ದು ಅಚ್ಚರಿ ಮೂಡಿಸಿದರು.ಆದರೆ, ವಿರುದ್ಧ ಸೋತರು. ನಿಯಮದಂತೆ ೨ ಸೆಣಸಾಟಗಳ ನಡುವೆ ೩೦ ನಿಮಿಷಗಳ ಬಿಡುವು ಸಹ ನೀಡದೆಯೇ,ತಕ್ಷಣವೇ ಖಾಷಭಾವುರನ್ನು ವಿರುದ್ಧ ಸ್ಪರ್ಧಿಸಲು ಆದೇಶಿಸಲಾಯಿತು. ಖಾಷಭಾವು ಪರ ದನಿ ಎತ್ತಲು ಭಾರತದ ಯಾವ ಅಧಿಕಾರಿಯೂ ಹಾಜರಿರಲಿಲ್ಲ್ಲ. <br>
ದಣಿದಿದ್ದ ಖಾಷಭಾವು ಸೆಮಿಫೈನಲ್ಸ್ ನಲ್ಲಿ ರಷೀದ್ ವಿರುದ್ಧ ಸೋತು ಹೋದರು.ಕ್ರಮವಾಗಿ ಸೊಹಾಚಿ ಇಚಿ ಸ್ವರ್ಣ ಪದಕ, ರಷೀದ್ ಬೆಳ್ಳಿ ಪದಕ ಮತ್ತು ಖಾಷಭಾವು ಕಂಚಿನ ಪದಕ ಪಡೆದರು.<br><br>

ಹೀಗೆ ೮ ಕಂಚಿನ ಪದಕ ವಿಜೇತರಲ್ಲಿ ಖಾಷಭಾವು ಸಹ ಒಬ್ಬರಾಗಿ ಸಮ್ಮಾನ ಪಡೆದರು.೧೧ ಕ್ರೀಡೆಗಳ ಪೈಕಿ, ಹಾಕಿ ತಂಡದ ಚಿನ್ನದ ಪದಕ ಮತ್ತು ಖಾಷಭಾವುರ ವೈಯಕ್ತಿಕ ಪದಕ, ಇವೆರಡೇ ಭಾರತದ ಸಾಧನೆಯಾಯಿತು.
ಈ ಕಂಚಿನ ಪದಕ ಸ್ವತಂತ್ರ ಭಾರತದ ಮೊದಲ ಒಲಂಪಿಕ್ಸ್ ಕಂಚಿನ ಪದಕವಾಗಿತ್ತು.

೧೯೪೮ರ ಒಲಂಪಿಕ್ಸ್
ವೃತ್ತಿ ಬದುಕು
೧೯೫೨ರ ಹೆಲ್ಸಿಂಕಿ ಒಲಿಂಪಿಕ್ಸ್
ಬಾಲ್ಯ